אנאבל סקולי

אנאבל סקולי (באנגלית: Annabel Scholey; נולדה ב-8 בינואר 1984) היא שחקנית אנגלייה. היא גילמה את לורן דרייק בסדרת הדרמה העל-טבעית "כמעט אנושיים" (2009), ושיחקה בתפקיד ראשי בדמות מאדי בסרט המוזיקלי "אהבה ביום שמש" (2014). סקולי שיחקה בתפקיד קונטסינה דה מדיצ'י בסדרה "מדיצ'י" בכיכובם של דסטין הופמן וריצ'רד מאדן (2016).

ביוגרפיה
סקולי נולדה בווייקפילד שבמערב יורקשייר. היא למדה משחק בבית הספר לדרמה של אוקספורד, וסיימה את הלימודים ב-2005.

סקולי מרבה להופיע על מסכי הקולנוע והטלוויזיה ועל במות התיאטרון. ביולי ואוגוסט 2013 הופיעה בהפקה מחודשת של המחזה "Passion Play" מאת פיטר ניקולס בתיאטרון הדוכס מיורק. עוד עבדה בתיאטרון המלכותי הלאומי בהפקה הקייצית של המחזה "אנטיגונה" בתפקיד איסמנה. ביוני 2011 גילמה סקולי את ליידי אן בהפקה של סם מנדס למחזה "ריצ'רד השלישי" בכיכובו של קווין ספייסי, שהועלתה בתיאטרון אולד ויק בלונדון, ובאקדמיה למוזיקה של ברוקלין בניו יורק. ב-2010 שיחקה סקולי בתפקיד הרמינה במחזה "חלום ליל קיץ" בתיאטרון The Rose בקינגסטון. בהמשך אותה שנה שיחקה בתפקיד ג'וליה במחזה "The Rivals" מאת שרידן, לצדם של פנלופי קית' ופיטר בולס, שהוצג בתיאטרון היימרקט בלונדון.

סקולי שיחקה בתפקיד ראשי של מישל "מידג'" לרנר בדרמה הקומית "Personal Affairs" של ערוץ BBC Three, לצדן של לורה אייקמן, רות נגה ומיימי מק'קוי.

ב-2006 השתתפה במיני-סדרה "ג'יין אייר", עיבוד של ה-BBC לרומן באותו שם, בו גילמה את דיאנה ריברס. עוד הופיעה בתפקידי אורח בפרקים בסדרות "ג'ורג' ג'נטלי", "איסטאנדרס", "הולבי סיטי", ו"פוארו".

הופעותיה בתסכיתי רדיו כוללים את "All Passion Spent", "דרכה של זונה" (A Harlot's Progress) ו"תחת חורש חלב". ב-2011 דיבבה את דמותה של ג'יני ויזלי במשחק וידאו על פי הספר "הארי פוטר ואוצרות המוות - חלק שני".

פילמוגרפיה
 שנה שם שם באנגלית תפקיד הערות 2005 פוארו Poirot: After the Funeral מיס סורל סרט טלוויזיה 2006 הולבי סיטי Holby City נעמי וריטי סדרת טלוויזיה (2 פרקים) רופאים Doctors ליזה ארמסטרונג בפרק "Home Truths" ג'יין אייר Jane Eyre דיאנה ריברס מיני-סדרה 2007 איסטאנדרס EastEnders מאדי אופרת סבון (2 פרקים) 2009 כמעט אנושיים Being Human לורן דרייק תפקיד קבוע Personal Affairs מישל "מידג'" לרנר סדרת טלוויזיה 2011 One Wrong Word דניס סרט קצר 2012 Family Tree לוסי פיסטר סדרת טלוויזיה Very Few Fish קלייר 2014 אהבה ביום שמש Walking on Sunshine מאדי סרט קולנוע 2015 המפקח ג'ורג' ג'נטלי Inspector George Gently ג'מה נאן סדרת טלוויזיה 2016 מדיצ'י Medici: Masters of Florence קונטסינה דה מדיצ'י סדרת טלוויזיה 2018-הווה בריטניה Britannia אמינה סדרת טלוויזיה (3 עונות); 23 פרקים נפרדנו כך The Split נינה תפקיד ראשי (3 עונות); 17 פרקים 2020 ההרעלות בסולסברי The Salisbury Poisonings שרה ביילי מיני-סדרה2023 The Sixth Commandment  אן-מארי בלייק מיני-סדרה The Serial Killer's Wife בת' תפקיד ראשי; 4 פרקים 2024 יריבים Rivals  ביטי ג'ונסון 2 פרקים 2025 הזוג ממול (אנ') The Couple Next Door שרלוט רוברטס 6 פרקים 2026 המטרה: אפולו (אנ') Apollo Has Fallen סדרה עתידית של Canal+ (אנ')

תפקידים בתיאטרון
 "The Real Thing", התיאטרון המלכותי בבאת' וסיבוב הופעות, 2005 (בתפקיד דבי)
 "טרוילוס וקרסידה", הפסטיבל הבינלאומי של אדינבורו והלהקה השייקספירית המלכותית, 2006 (בתפקיד קרסידה)
 "גן הדובדבנים", תיאטרון שפילד קרוסיבל, 2007 (בתפקיד אניה)
 "בחירתו של הובסון", תיאטרון פסטיבל צ'יצ'סטר וסיבוב הופעות בבריטניה, 2007 (בתפקיד ויקי הובסון)
 "המלט", Bristol Tobacco Factory, (בתפקיד אופליה)
 "אילוף הסוררת" Bristol Tobacco Factory, (בתפקיד ביאנקה)
 "Wallenstein", תיאטרון פסטיבל צ'יצ'סטר, 2009 (בתפקיד הנסיכה תקלה)
 "The House of Special Purpose", תיאטרון פסטיבל צ'יצ'סטר, 2009 (בתפקיד אולגה)
 "חלום ליל קיץ", תיאטרון רוז בקינגסטון, 2010 (בתפקיד הרמיה)
 "Charley's Aunt", תיאטרון רויאל אקסצ'נג במנצ'סטר, 2010 (בתפקיד קיטי ורדון)
 "The Rivals", תיאטרון היימרקט, לונדון, נובמבר 2010 – פברואר 2011 (בתפקיד ג'וליה)
 "ריצ'רד השלישי", תיאטרון אולד ויק, לונדון, יוני – ספטמבר 2011 (בתפקיד ליידי אן)
 "אנטיגונה", התיאטרון המלכותי הלאומי, לונדון, אפריל – יולי 2012 (בתפקיד איסמנה)
 "מר ברנס", תיאטרון אלמיידה, לונדון, מאי 2014
 "High Society", אולד ויק, לונדון, אפריל – אוגוסט 2015 (בתפקיד ליז אימברי)
 "האיליאדה", המוזיאון הבריטי ותיאטרון אלמיידה, לונדון, 14 באוגוסט 2015

קישורים חיצוניים

הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1984
קטגוריה:בריטים שנולדו ב-1984